Hammerheart - Dreamworks

Autor: Ironka
Žáner: Heavy Metal
Dátum vydania:
2006
Dĺžka/počet skladieb: 39 min 20 sek / 8
Vydavateľstvo: Ride Production
Oficiálny
Web: http://www.hammerheart.sk/
Pôvod:
Slovensko

Zostava:
Denis Beláčik - spev, gitary

Ian Glorian - gitara
Shisho - basa
Mario Zvara - bicie

Tracklist:
1. Back From Serenity

2. Strange Feeling
3. When Dark Dreams Became Reality
4. The Last
Twilight
5. The Revival
6. Describe My Fate
7. Dreamworks
8.
Wanderings In Flames

Celkové hodnotenie: 8/10

[1] [2] [3] [4] [5] [6] [7] [8] [9] [10]

Vaše hodnotenie nahrávky: 9/10
Hlasovalo 1 ľudí.

MetalBoard [ 0
]

Späť na recenzie

Názov kapelky z Liptova HAMMERHEART určie mnohým z vás niečo hovorí. Títo
chalani nie sú totiž na scéne žiadni nováčikovia. Ja osobne som o nich prvýkrát
počula niekedy v roku 1999 v rámci rockovej hitparády Rádia Rebeca.. Čiže
brázdia heavymetalové vody už nejaký ten rôčik. Ale regulérny dlhohrajúci
plnohodnotný album im vychádza až teraz, po 12tich rokov existencie. O
Hammerheart určite ešte budete počuť, a pre začiatok si zapamätajte len dve
slová: HEAVY METAL.
Tvorba Hammerheart jasne vychádza z NWOBHM a z takmer
každého tónu CDčka budete cítiť prítomnosť Železnej Panny a za krkom dych
Eddieho. Hudobná zložka Hammerheart je totiž takmer celá založená na tvorbe
Maidenoch, avšak pozor, kvalitou sa svojim vzorom veľmi približuje! A hlavne,
základ tam síce je, ale nápady nie sú bohapusto okopírované, nenájdete tu ani
žiadne prevzané komplet celé pasáže a riffy. Spevák Denis nie je žiadny
Dickinson, ale ani sa mu nesnaží nasilu podobať, a to je dobre. Našiel si svoju
vlastnú cestu a vlastne ani neviem k akému veľkému vokalistovi by som ho
prirovnala. Výrazom sa však určite viac blíži Blazeovi ako Brucovi. No a čo sa
týka kvality jeho spevu, niet sa na čo sťažovať, hoci povedala by som, že nejaký
potenciál sa ešte v ňom skrýva.

Album Dreamworks odštartuje skladbou "Back from Serenity", čo je old-school
heavík v štýle Maiden, najmä tých klasických starších albumov. Nebude trvať dlho
a refrén vám uviazne v hlave a nebude chcieť ísť von. Za taký úvod by sa asi
nemuseli hanbiť ani samotní Maideni. V podobnom duchu pokračuje aj druhá, o nič
menej kvalitná "Strange Feeling". Tretia skladba "When Dark Dream Became
Reality" je jednou z mojich favoritov na albume, aj keď je veľmi ťažké vyberať.
Prvý epický, až 7 minútový song na albume s premenlivými náladami v štýle
Harrisových dlhých diel, napriek tomu k žiadnemu to neviem porovnať - a to je
opäť dobre! Istým spôsobom má skladba zasnenú, až psychadelickú atmosféru a
emotívny refrén ma proste dostal. Štvrtá "The Last Twilight" takisto patrí k
mojim favoritom. Dá sa povedať, že ide o baladu. Je to veľmi silná a emotívna
vec a Denis nám hlavne zo začiatku predvádza trocha inú polohu svojho hlasu ako
v ostatných songoch a že mu to teda ide! S nasledujúcimi dvoma songami "The
Revival" a "Describe my Fate" sa tempo zrovna zrýchli a hlavne v druhej
menovanej sa mi zdá, že zvuk smeruje k dobám Dickinsonových sóloviek, napr.
Accident of Birth. Titulná "Dreamworks" je druhou epickou skladbou, pôsobí na
mňa menej emotívnejšie ako "When Dark Dreams...", ale oveľa majestátnejšie. Skôr
v štýle epických harrisoviek 80tych rokov, zatiaľ čo prvá spomínaná mi evokuje
skôr tú modernejšiu Maidenovskú tvorbu. Základný riff "Wandering in Flames" mi
trocha pripomenul There`s a Thin Line Between Love and Hate, ale výrazne sa od
nej odlišuje spevavým melodickým refrénom.

Albumík má stopáž len 40 minút, možno aj bohužiaľ, ale klasický Iron Maiden
taký vždy býval, stopáž okolo 40 minút a 8 songov.... Čo môže väčšina heavy a
powermetalovej scény Hammerheartu závidieť, je neuveriteľná chytľavosť songov.
Pri niektorých albumoch máte problém nájsť výraznejší motív, ktorý by sa vám
vryl do pamäte, ale táto placka sa vám vryje do gebule nezmazateľne na dlhý čas
najneskôr pri druhom-treťom posluchu. A to považujem za najväčšiu výhodu
Hammerheartu. Samozrejme, zvuk je až prekvapivo dobrý na slovenské pomery,
muzikantským výkonom niet čo vytknúť, a čo by som ešte vyzdvihla, sú Denisove
texty, ktoré sa dosť blížia tým Harrisovým a majú hĺbku.

Mnoho CDčiek, ktoré recenzujem, dopadne tak, že poviem si, je to dobré, ale
už ich do prehrávača viac nedám, pretože sa vraciam k srdcovkám. Dreamworks ale
posledné dni počúvam aj len tak pre radosť a myslím, že to tiež o niečom
svedčí... Áno, viem, že sa nájde plno ľudí, ktorým bude vadiť "neinovatívnosť",
"zastaralé postupy" a podobné drísty. Ja ale Dreamworks hodnotím ako Maideňáčka
a kto má rád Maiden a neodmieta ani v dnešnej dobe NWOBHM, alebo aspoň klasický
heavy, nech berie všetkými štyrmi. Chybu určite nespraví. Prinajmenšom si skráti
dlhé chvíle čakania na nový Maiden :) A ja sa teším už teraz aj na ďalší
Hammerheart.

ISSN 1336-8710 | © 2004 - 2006 metalirium team | XHTML 1.0
Transitional valid | CSS
valid